Naomi Novik

Naomi Novik (sündinud 30. aprillil 1973 New Yorgis USA-s) on ameerika kirjanik ja programmeerija. Teda tuntakse peamiselt alternatiivajaloolise imeulmeromaanisarja "Temeraire" järgi, milles on 2014. aasta aluseks ilmunud kaheksa romaani. 

Haridus
Novik õppis Browni Ülikoolis inglise kirjandust ning sai Columbia Ülikoolist magistrikraadi arvutiteaduses. 

Looming
Ta osales arvutimängu "Neverwinter Nights: Shadows of Undrentide" arendamises, kuni hakkas tegelema kirjutamisega. 

Naomi Noviku romaanisari "Temeraire" kujutab Napoleoni sõdu alternatiivajaloolises maailmas, milles on levinud lohed, keda kasutatakse lennuväena. Sari on saanud nime ühe peategelase järgi, kes on Briti sõjaväes teeniv lohe Temeraire.

2006. aastal omandas filmirežissöör Peter Jackson "Temeraire'i" sarja filmimisõigused. Ingliskeelsed raamatud on ilmunud ka audioraamatutena, mille on sisse lugenud Simon Vance. 

Tema esimene romaan "Tema majesteedi lohe" ("His Majesty's Dragon") võitis 2007. aastal Compton Crooki auhinna parima ulmeromaani eest.Baltimore Science Fiction Society: Compton Crook Award Winners 2007. aastal kandideeris see ka parima romaani kategoorias ulmekirjandusauhinnale Hugo.Official Hugo Awards 2007 website

2010. aastal teatas Novik kavatsusest kirjutada noortele mõeldud ulmeromaan, mille aluseks on Frances Hodgson Burnetti raamat "Salaaed".

2011. aastal avaldas Naomi Novik koomiksiraamatu "Will Supervillains Be on the Final?" superkangelastest.

Romaanisari "Temeraire"
2014. aasta alguseks oli Novik avaldanud "Temeraire'i" sarjas kaheksa romaani ning kavatses lõpetada sarja üheksanda romaaniga, milles Napoleoni sõjad lõpule jõuavad.

 "Temeraire" (jaanuar 2006, Suurbritannia); eesti keeles "Tema Majesteedi lohe", 2010
 Ilmus USA-s pealkirjaga "His Majesty's Dragon" märtsis 2006
 "Throne of Jade" (aprill 2006, ISBN 0-345-48129-1)
 Ilmus Suurbritannias augustis 2007, ISBN 0-00-721912-1
 "Black Powder War" (mai 2006, ISBN 0-345-48130-5)
 Ilmus Suurbritannias augustis 2007, ISBN 978-0-00-721917-9
 "Empire of Ivory" (september 2007, ISBN 0-345-49687-6)
 Ilmus Suurbritannias novembris 2007, ISBN 978-0-00-725673-0
 "Victory of Eagles" (juuli 2008, ISBN 0-345-49688-4)
 "Tongues of Serpents" (juuli 2010, ISBN 0-345-49689-2)
 "Crucible of Gold" (märts 2012, ISBN 0-345-52286-9)
 "Blood of Tyrants" (august 2013, ISBN 0-345-52290-7)
 "League of Dragons" (juuni 2016, ISBN 978-0-345-52292-4)

Kogumikud
 "In the Service of the King" (SFBC, 2006, ISBN 0-7394-6871-5)
 "In His Majesty's Service" (October 2009, ISBN 0-345-51354-1)

 Muud romaanid 
 "Uprooted" (mai 2015); eesti keeles "Välja juuritud", 2016

Lühijutud
 "Temeraire'i" sarja kuuluv lühijutt "Feast or Famine" avaldati Noviku kodulehel ja on tõlgitud ka tšehhi keelde.
 Kustutatud lõigud teostest "Throne of Jade" ja "Empire of Ivory".
 "Apples".
 "Araminta, or, the Wreck of the Amphidrake". Fast Ships, Black Sails, Night Shade Books, 2008, ISBN 978-1-59780-094-5.
 "Commonplaces". The Improbable Adventures of Sherlock Holmes, Night Shade Books, 2009, ISBN 978-1-59780-160-7
 "Vici". The Dragon Book: Magical Tales from the Masters of Modern Fantasy , toim. Jack Dann ja Gardner Dozois, 2009, ISBN 978-0-441-01764-5
 "Purity Test". Zombies vs. Unicorns, Margaret K. McElderry, 2010, ISBN 978-1-4169-8953-0.
 "Seven Years from Home". Warriors, toim. George R. R. Martin ja Gardner Dozois, 2010, ISBN 978-0-7653-2048-3

Arvustused






Eesti keeles ilmunud
Eesti keeles ilmus Noviku esikromaan "Tema Majesteedi lohe" 2010. aastal kirjastuse Pegasus väljaandes Tiina Viili tõlkes.

Ühiskondlik kultuuritegevus
Novik on ka vaba kultuuri eestvõitleja, kes kuulub emeriitliikmena fännimeediat toetavasse mittetulundusühendusse Organization for Transformative Works.

Isiklikku
Naomi Novik on abielus ettevõtja ja kirjaniku Charles Ardaiga, nad elavad New Yorgis Manhattanil. 

Viited

Välislingid

 Naomi Noviku koduleht
 Dragons! Lipgloss! Death! Naomi Noviku leht LiveJournalis
 "Interview with Naomi Novik" portaalis SFFWorld.com, 15 February 2006
 Rose Fox "Interview: Naomi Novik" veebiajakirjas Strange Horizons, 14 August 2006
 "Naomi Novik: Regency Dragons" veebiajakirjas Locus Online, January 2007
 "Quint interviews Temeraire author Naomi Novik about Peter Jackson, dream casting and Book 4" veebilehel Ain't it Cool News, 8 January 2007
 Naomi Novik andmebaasis Internet Speculative Fiction Database
 The Organization for Transformative Works
 "Naomi Novik - Blood Of Tyrants cover art and release date reveal" portaalis Upcoming4.me

Kategooria:Ameerika Ühendriikide ulmekirjanikud
Kategooria:Browni Ülikooli vilistlased
Kategooria:Columbia ülikooli vilistlased
Kategooria:Sündinud 1973